Dzelzceļa līnija Liepāja—Vaiņode

thumb|250px|Nojauktā līnija posmā Paplaka—Priekule
**Dzelzceļa līnija Liepāja—Vaiņode** bija dzelzceļa līnija Latvijā, kas savienoja Liepājas pilsētu ar Valsts robežu (9 km no Vaiņodes). Līnijas garums bija 67 km, tajā bija viens sliežu ceļš. Pasažieru vilcienu kustība līnijā pārtraukta 1998. gadā. 2012. gadā nojaukts posms Liepāja—Priekule, bet posms Priekule—Vaiņode ir slēgts un netiek izmantots.

## Vēsture
Dzelzceļa līnija tika uzbūvēta 1871. gadā kā daļa no līnijas Liepāja—Kaišadore, ko uzbūvēja Liepājas dzelzceļu sabiedrība. 1877. gadā līnija pārgāja Liepājas—Romnu dzelzceļa sabiedrības īpašumā, bet no 1891. gada tā piederēja valstij. Pirmā pasaules kara laikā Vācijas Impērijas militārā pārvalde (Oberosts) līniju pārbūvēja par normālplatuma (standarta jeb Eiropas) 1435 mm dzelzceļu, taču pēc Otrā pasaules kara padomju varasiestādes to pārveidoja par 1524 mm (Krievijas) platsliežu dzelzceļu.

1998. gadā tika pieņemts lēmums par līnijas slēgšanu. 2012. gadā tika nojaukts posms Liepāja—Priekule.
thumb|250px|Vaiņodes stacijas ēka

### Pasažieru vilcienu satiksme
Padomju okupācijas laikā (1980. gadu beigās) līnijā kursēja 4 pasažieru vilcienu pāri dienā maršrutā Liepāja—Vaiņode.  Posmā Priekule—Liepāja kursēja vilciens Karaļauči—Liepāja (tolaik Kaļiņingrada—Liepāja), bet posmā Vaiņode—Priekule — vilciens Rīga—Klaipēda. 90. gadu sākumā (līdz 1995. gadam) kursēja vilciens Rīga—Mažeiķi—Vaiņode—Liepāja. No 1995. gada kursēja tikai 2 vilcienu pāri dienā maršrutā Liepāja—Vaiņode, bet no 1996. gada līdz kustības pārtraukšanai — 3 pāri. Pasažieru vilciena kustība tika pārtraukta .

### Vēsturiski vilcienu saraksti

Attēls:Liepāja - Vaiņode 1979.JPG|Vilcienu saraksts maršrutā Liepāja—Vaiņode 1979. gadā
Attēls:Jelgava - Renge - Vainode - Liepaja 1940.JPG|Vilcienu saraksts maršrutā Jelgava—Liepāja caur Mažeiķiem 1940. gada vasarā


### Protests pret vilciena atcelšanu
Sākot ar  bija plānots pārtraukt pasažieru vilcienu kustību maršrutā Liepāja—Vaiņode, tādēļ  vakarā neapmierinātie Vaiņodes iedzīvotāji ar mēbelēm un citiem priekšmetiem nobloķēja Vaiņodes stacijas sliežu ceļus pie pārbrauktuves, neļaujot pamest staciju pēdējam pasažieru vilcienam (vaiņodnieki uzzināja, ka pēdējo reisu plānots izpildīt dienu iepriekš) uz laiku, kamēr Vaiņodē neieradīsies VAS "Latvijas dzelzceļš" toreizējais ģenerāldirektors Andris Zorgevics, vai arī kamēr netiks mainīts lēmums par vilcienu atcelšanu. 22. augustā Vaiņodē ieradās Andris Zorgevics, bet nekāds kompromiss netika pieņemts. Vaiņodes un Priekules iedzīvotāji par labāku variantu uzskatīja laist vienvagona automotrisi (sliežu autobusu). Tika ierosināta arī krimināllieta par šo piketu. Pēc toreizējā satiksmes ministra Viļa Krištopana vizītes Vaiņodē, apsolot atjaunot pasažieru vilcienu satiksmi līdz 1. novembrim, 9. oktobrī barikādes tika nojauktas. 1. novembrī vilciena kustība tika atjaunota, ko nodrošināja AS "Vaiņodes dzelzceļš". Taču  vilciena kustība atkal tika pārtraukta, ar ko vaiņodnieki bija neapmierināti un atkal izgāja uz sliedēm protestējot, bet policijas darbinieki viņus izklīdināja, ko gan policija noliedza, sakot, ka protestētāji izklīda paši.

## Stacijas
# Liepāja (Libau)
#Krustojums
#Ālande (Bāte)
# Dubeņi
# Gavieze (Grobiņa)
# Susta (Lanģi)
# Krogzemji
# Paplaka (Pleike)
# Priekule
#Gulben
#Elkuzeme (Auguste)
# Vaiņode
# Kazbari
#Widmeschi
#*Luša (Lietuvas teritorijā)*
#*Naudvaris* *(Lietuvas teritorijā)*

## Atsauces

## Ārējās saites
* Dzelzceļa līnijas Liepāja—Vaiņode staciju fotogrāfijas